Un clujean de 42 de ani are dosar penal după ce a fost depistat descărcând de pe site -uri de torente sute de giga de filme.

Poliţiştii de investigare a criminalităţii economice din cadrul Inspectoratului de Poliţie Judeţean Cluj au dispus continuarea urmăririi penale faţă de un bărbat, de 42 de ani, din comuna Sînpaul.

”Acesta este cercetat pentru infracţiunea de punere la dispoziţia publicului, inclusiv prin internet ori prin alte reţele de calculatoare, fără drept, a operelor sau a produselor purtătoare de drepturi conexe ori de drepturi sui-generis ale fabricanţilor de baze de date sau a copiilor acestora, indiferent de suport, astfel încât publicul să le poată accesa în orice loc sau în orice moment ales în mod individual.

În urma investigaţiilor s-a stabilit faptul că persoana în cauză, prin intermediul calculatorului conectat la internet, ar fi pus la dispoziţia publicului cantităţi semnificative de fonograme cu scopul de a putea să descarce fişiere de pe alte sisteme de calcul, conectate la aceeaşi reţea, fără autorizarea titularilor de drepturi”, precizează Poliția Cluj.

Prejudiciul urmează să fie stabilit de către reprezentanţii titularilor de drepturi încălcate în urma evaluării pagubei create prin fapta ilicită.

Bărbatul din Sânpaul ar fi încercat să vândă filmele descărcate, fiind depistat din cauza faptului că făcea download -uri masive de pe rețelele de torente.

O clujeancă de 63 de ani s-a ales cu dosar penal pentru piraterie online